|  |  |
| --- | --- |
| **Data Intalnirii si Locatia** | 27 / 03 / 2018  Calea Victoriei 13 |
| **Numele companiei:** | PIAROM  ECOHORNET |
| **Adresa sediului social:**  **Tel.**  **Fax.** | Autostrada Bucuresti – Pitesti, km. 13,2, iesire Ciorogarla  0314.378.008 |

**Prezentarea companiei**

* Compania romaneasca Ecohornet SRL este specializata in fabricarea de echipamente performante pentru producerea energiei termice din orice biomasa peletizata, pe baza unei tehnologii de transformare eficienta a biomasei in energie, la temperaturi de incinerare de peste 1250°C,fara emisii poluante.
* Primul produs ecoHORNET a fost comercializat in anul 2010, iar, la momentul actual, echipamentele ecoHORNET opereaza in 8 tari de pe 3 continente.
* Obiectivul principal al companiei este dezvoltarea tehnologiei si a echipamentelor ecoHORNET, astfel incat sa fie aplicaible in cat mai multe domenii, permitand accesul unui numar tot mai mare de utilizatori la o energie ecologica si ieftina.

|  |  |
| --- | --- |
| Participanti (nume/prenume, functia): | |
| Client: | Cristian Parvan – Presedinte PIAROM  Iuliean Hornet - EcoHornet |
| Banca.: | Florin Luca – Economist Sef  Doina Topala – Director Directia IMM  Marius Cuciug – Sef Serviciu Directia IMM  Clementina Mladin – Sef Birou Directia IMM  Raluca Banuta - Director Directia Produse si Servicii Bancare |

|  |
| --- |
| **DESFASURARE INTALNIRE** |

* Reprezentantul Ecohornet SRL a facut o prezentarea a solutiei furnizate de catre companie, cat si a intentiei de a pune la dispozitia clientilor aceasta solutie, clienti ce ar putea necesita finantare bancara. In acest sens, s-a propus dezvoltarea unui produs dedicat pentru finantare proiecte de optimizare energetica.
* Reprezentantii CEC Bank au prezentat gama extinsa de produse deja implementate ce pot sustine orice client interesat (inclusiv entitati de tip AAPL) in accesarea de solutii de finantare in acest sens. De asemenea, s-a prezentat implicarea Bancii ca partener MDRAP in implementarea *OUG 69 din 30 iunie 2010 privind reabilitarea termica a cladirilor de locuit cu finantare prin credite bancare cu garantie guvernamentala,* Banca fiind unul din principalii finantatori in cadrul Programului.
* Domnul Hornet a mentionat ca acest program nu a putut fi implementat, in experienta dumnealui, cu anumite asociatii de proprietari, datorita anumitor constrangeri privind criteriile de eligibilitate. Reprezentantii Bancii au confirmat ca exista unele oportunitati de imbunatatire/flexibilizare a Programului, pe care Banca le-a inaintat si in trecut.
* Domnul Parvan a solicitat lista cu propunerile de imbunatatire, pentru a determina daca PIAROM poate sustine in demersurile de actualizare legislativa.

|  |
| --- |
| **PASI URMATORI** |

* Reprezentantii Ecohornet SRL vor recomanda clientilor interesati adresarea catre unitatile CEC Bank in vederea efectuarii unei analize de credit pentru sustinerea finantarii.
* CEC Bank va transmite propunerile identificate, ce ar permite un acces mult mai mare al asociatiilor de proprietari la finantare pentru reabilitare termica (mai jos) :
  + - * Permiterea accesului blocurilor individuale de locuinte/ scarilor din cadrul blocului la finantare, cu acordul Asociatiei de Proprietari;
      * Hotararea pentru executarea lucrarilor de reabilitare termica si de contractare a unui imprumut bancar in conditiile ordonantei de urgenta sa fie luata cu votul cuprins in intervalul 50% - 75% din membrii asociatiei de proprietari (fata de 90% in prezent);
      * Modificarea criteriului de lipsa datoriilor catre companiile de utilitati, astfel incat sa se permita accesul cu conditia achitarii la zi a acestora pana la data cererii de credit;
      * Scrisorile de recomandare pentru constructor de la cel putin un beneficiar persoana juridica, pentru care a executat lucrari similare ca natura si valoare, insotite de copia procesului verbal de receptie a lucrarilor, din care rezulta executarea lucrarilor fara obiectiuni, sa poata fi inlocuite de furnizarea SGB cu polita de asigurare pentru buna executie a lucrarilor;
      * Devizul si situatia de lucrari sa poata fi intocmite pe fiecare apartament, cu asumarea prin semnatura de proprietari;
      * Renuntarea la obligativitatea constituirii fondului de rulment;
      * Renuntarea la solicitarea unor documente (prezentarea contractelor de inchiriere a spatiilor aflate in proprietatea comuna, a spatiilor pentru instalarea de reclame).